Peste un milion de elevi se chinuie să învețe online. Mulți profesori nu fac nimic pentru a-i ajuta.
Aproape 6.200 de şcoli se încadrează în scenariul roşu sau în cel galben. Elevii ar trebui să facă ore pe Zoom, în schimb primesc lecţiile pe WhatsApp. Irina, elevă: E greu de înţeles şi e greu de învăţat.
Peste un milion de copii se chinuie să învețe online. Și există profesori care nu fac nimic să le ușureze viața și așa complicată.Elevii se plâng deseori că în loc de explicații pe Zoom primesc cursurile pe WhatsApp și îndemnul "Învață singur mai departe".Irina Huluba, elevă în clasa a noua la un liceu din Constanţa, își povestește experiența amară."La unele ore făceam online, la unele primeam lecţiile pe WhatsApp. Primeam şi la fizică, primeam uneori la biologie la matematică uneori, mai făceam şi online. Pentru că e altfel când un profesor îţi explică şi când primesc lecţiile pe WhatsApp, am prins mai greu", a spus Irina Huluba."Mi se pare puţin trist. Mi-ar fi plăcut să le studiez cu profesorul, nu pe WhatsApp. Ne-am ajutat, ne-am descurcat, mai am colegi, colege pe care am încercat să le contactez şi să vorbesc cu ele despre lecţii", mai spune eleva.